OzLabs/hebrew-wiki-articles huggingface dataset:
אילון לוי

אילון אסלן-לוי (באנגלית: Eylon Aslan-Levy, נולד ב-1991) הוא עיתונאי ודובר בריטי-ישראלי. שימש כדובר במערך ההסברה הלאומי במהלך מלחמת חרבות ברזל.

==ביוגרפיה==
לוי נולד בלונדון להורים ישראלים ממוצא עיראקי וטורקי. הוא למד בבית ספר יסודי ותיכון פרטיים בצפון לונדון. את לימודי התיכון השלים ב-University College School . עוד בעת לימודיו בתיכון בלט ביכולת הוויכוח, השתתף במועדון דיבייט ואף ניהל ויכוח עם חבר הפרלמנט הבריטי ג'ורג' גאלאוויי על אמירותיו נגד ישראל.

בשנת 2010 החל את לימודיו באוניברסיטת אוקספורד, שם סיים תואר ראשון בפילוסופיה, מדע המדינה וכלכלה. בשנת 2014 סיים תואר שני ביחסים בין-לאומיים באוניברסיטת קיימברידג'. עם סיום לימודיו עלה לישראל, התגייס לצה"ל ושירת במפקדת מתאם פעולות הממשלה בשטחים. במהלך לימודיו כתב, יחד עם חברים, את "תאוריה של צדק: המחזמר!" . המחזמר, שמבוסס על הספר "תאוריה של צדק", הוצג בבמות שונות והיה מועמד למספר פרסים בפסטיבל הפרינג' של אדינבורו לשנת 2013, אך לא זכה.

בשנת 2016 שימש כקריין חדשות ברשות השידור באנגלית, ובמשך שנתיים לאחר מכן היה קריין ב-i24NEWS. בשנת 2021 החל בעבודתו כיועץ תקשורת זרה לנשיא המדינה יצחק הרצוג, וסיים את תפקידו במאי 2023.

לוי עוסק בתרגום ספרי עיון מעברית לאנגלית, ותרגם למעלה מ-30 ספרי עיון, בהם "מלכוד 67" ו"חזרה בלי תשובה" של מיכה גודמן, "המאה הישראלית" של פרופ' יוסי שיין, "מלחמת זכות השיבה" של עדי שוורץ וד"ר עינת וילף ו"המסע לא תם" של דני אדינו אבבה, שהיה מועמד ברשימה הקצרה של פרס סמי רוהר לשנת 2022.

לוי רווק.

===כדובר במערך ההסברה הלאומי===
עד פרוץ מלחמת חרבות ברזל, היה לוי פעיל ב והשתתף בהפגנות למטרה זו. לאחר מתקפת הפתע על ישראל ב-7 באוקטובר 2023, הצטרף למערך ההסברה הלאומי כדובר של ממשלת החירום, לאחר שראה באירוע זה "רעידת אדמה שהביאה למהפיכה בחיי כולנו". בחודשים שלאחר מכן, שימש לוי כדוברה של ממשלת ישראל בכלי התקשורת הזרים באנגלית בעת המלחמה. ראיונות שנערכו עמו זכו למיליוני צפיות ברחבי תבל. בינואר 2024 נטען כי לוי נמצא בסכנת הדחה מתפקידו בעקבות לחץ שהפעילה שרה נתניהו להדיחו בשל מעורבותו במחאה נגד הרפורמה המשפטית, טענה אותה הכחישה לשכת נתניהו.

במהלך ראיון שהעניק ביום שישי, 23 בנובמבר 2023, לרשת סקיי ניוז נשאל על ידי המראיינת קיי בורלי האם אין בעובדה שישראל מוכנה לשחרר מן הכלא שלושה אסירים פלסטינים תמורת כל חטוף שישוחרר על ידי חמאס כדי להצביע שישראל אינה מעריכה חיי פלסטינים באותה מידה שהיא מעריכה חיי ישראלים. תגובתו המיידית של לוי, בהרמת גבות בולטת, זכתה למיליוני צפיות ברשתות החברתיות והפכה אף לתופעת אינטרנט ויראלית.

במרץ 2024 שר החוץ הבריטי דייוויד קמרון צייץ כי בריטניה מפצירה בישראל לאפשר למשאיות סיוע נוספות להיכנס לעזה. לוי הגיב לציוץ וכתב כי אין בעיה בקיבולת של המשאיות שנכנסות לעזה.

בעקבות הציוץ פנו הבריטים למשרד החוץ כדי להבין אם התגובה של לוי היא עמדתה הרשמית של ממשלת ישראל. עקב כך הושעה מתפקידו במערך ההסברה. ב-31 במרץ 2024 פורסם כי הוא סיים רשמית את תפקידו.

לאחר סיום תפקידו, השיק לוי מיזם הסברה פרטי על מנת להמשיך ולהילחם על שמה הטוב של ישראל.

==קישורים חיצוניים==
* 

* 
* 

==הערות שוליים==

קטגוריה:בוגרי אוניברסיטת אוקספורד
קטגוריה:בוגרי אוניברסיטת קיימברידג'
קטגוריה:מגישי חדשות ישראלים
קטגוריה:דוברים ישראלים
קטגוריה:מלחמת חרבות ברזל: אישים
קטגוריה:מתרגמים מעברית לאנגלית
קטגוריה:מתרגמים אנגלים
קטגוריה:מתרגמים ישראלים
קטגוריה:ישראלים ילידי אנגליה
קטגוריה:עולים בשנות ה-2010
קטגוריה:נושאי תפקיד רשמי במלחמת חרבות ברזל
קטגוריה:בריטים שנולדו ב-1991
קטגוריה:ישראלים שנולדו ב-1991
ג'ארד ברנסטיין

ג'ארד ברנסטיין (באנגלית: Jared Bernstein; נולד ב-26 בדצמבר 1955) הוא כלכלן אמריקאי-יהודי, המכהן כיושב ראש מועצת היועצים הכלכליים של ארצות הברית וכחבר הקבינט של ארצות הברית תחת הנשיא ג'ו ביידן. טרם כהונתו בממשל ביידן היה יועצו הכלכלי של ביידן בעת כהונתו כסגן הנשיא.

== ביוגרפיה ==
ברנסטיין, יליד 1955, נולד למשפחה יהודית-אמריקאית. הוא בעל תואר ראשון במוזיקה מבית הספר מנהטן למוזיקה, שם למד קונטרבס אצל המוזיקאית אורין או'בריאן. לאחר מכן השלים במכללת האנטר לימודי תואר שני בעבודה סוציאלית ולימודי דוקטורט ברווחה סוציאלית באוניברסיטת קולומביה. הוא לימד באוניברסיטת הווארד, באוניברסיטת ניו יורק, ובאוניברסיטת קולומביה. תחומי העניין שלו כוללים מדיניות כלכלית פדרלית, מדינתית ובין-לאומית ובמיוחד מצוקת מעמד הביניים; אי-שוויון וניידות בהכנסה, מגמות בתעסוקה וברווחים, שוקי עבודה בשכר נמוך, עוני והשוואות בין-לאומיות. הוא ידוע כמבקר תכוף של הסכמי סחר חופשי, כגון הסכם הסחר החופשי של צפון אמריקה.

בשנת 1992 החל ברנסטיין לעבוד כפקיד בכיר ב"מכון למדיניות כלכלית", קבוצת חשיבה ליברלית המתמקדת בנושאים המשפיעים על עובדים בעלי הכנסה נמוכה ובינונית. מ-1995 עד 1996 עבד במחלקת העבודה של ארצות הברית כסגן הכלכלן הראשי של המחלקה. לאחר מכן חזר למכון למדיניות כלכלית ככלכלן בכיר וכמנהל תוכנית רמת חיים. לאחר הבחירות לנשיאות ארצות הברית 2008 הצטרף לצוותו של סגן נשיא ארצות הברית ג'ו ביידן. תפקידו הייעודי בסגל של ביידן נוצר במיוחד עבורו למען מתן ייעוץ כלכלי. עם מינויו, טענו עיתונאים אחדים כי החלטתו של ביידן הייתה מנוגדת במיוחד לעמדותיהם של רבים מהיועצים הכלכליים של נשיא ארצות הברית הנבחר ברק אובמה.

ב-5 בספטמבר 2020, לקראת הבחירות לנשיאות ארצות הברית 2020, הוכרז כי ברנסטיין יהיה חבר במועצה המייעצת של צוות המעבר השלטוני של ג'ו ביידן. לאחר מכן נבחר כחבר במועצת היועצים הכלכליים של ארצות הברית בינואר 2021.

בפברואר 2023 הכריז ביידן על מינויו של ברנסטיין ליושב ראש מועצת היועצים הכלכליים. ב-11 במאי אותה שנה אישרה ועדת הבנקאות, השיכון והעניינים האורבניים של הסנאט של ארצות הברית את הבאת מינויו להצבעה בפני מליאת הסנאט, וב-13 ביוני אישר הסנאט של ארצות הברית את מינויו ברוב של 50 קולות. ב-10 ביולי ברנסטיין הושבע לתפקידו בידי סגנית הנשיא קמלה האריס.

== קישורים חיצוניים ==

* 

== הערות שוליים ==

קטגוריה:אמריקאים ממוצא יהודי
קטגוריה:בוגרי אוניברסיטת קולומביה
קטגוריה:בוגרי בית הספר מנהטן למוזיקה
קטגוריה:בוגרי מכללת האנטר
קטגוריה:סגל אוניברסיטת קולומביה
קטגוריה:סגל אוניברסיטת ניו יורק
קטגוריה:חברי הקבינט של ארצות הברית בממשל ג'ו ביידן
קטגוריה:יהודים חברי הקבינט של ארצות הברית
קטגוריה:כלכלנים יהודים אמריקאים
קטגוריה:אמריקאים שנולדו ב-1955
כוחות המשטרה הלאומית של הולנד

כוח המשטרה הלאומית של הולנד (בהולנדית: Korps Nationale Politie) היא גוף אכיפת החוק ושמירת הסדר הציבורי וביטחון הפנים של הולנד.

כוח המשטרה הלאומית מורכב מעשר יחידות אזוריות (כל יחידה היא מחוז מוניציפלי), ואת היחידה לתפקידים מיוחדים. כוח האדם של משטרת הולנד מונה כ-65,000 עובדים, מתוכם 51,000 שוטרים לובשי מדים ו-14,000 עובדים הממלאים תפקידים אחרים התומכים בעבודת המשטרה.

== היסטוריה ==
עד הקמתו של כוח המשטרה הלאומית היו בהולנד משני סוגי גופי משטרה ואכיפת חוק עצמאיים – משטרות אזוריות ומשטרה לאומית, כל אחד בגזרתו שלו. לאחר שנת 2010 ולאחר עבודת מטה ממשלתית הוכר הצורך בגוף משטרתי לאומי אחד שיאגד את כלל גופי אכיפת החוק במדינה. בינואר 2013 הוקם כוח המשטרה הלאומית של הולנד.

== מבנה ==
כוח המשטרה הלאומית של הולנד בנוי ממספר יחידות שהייתה כל אחת נפרדת עד הקמתה בינואר 2013. כיום כלל היחידות מאוגדות תחת כוח המשטרה הלאומית:
* מרכז שירות מבצעי ארצי
* שירות החקירות הפליליות
* שירות המידע הלאומי
* שירות הביטחון המלכותי והדיפלומטי
* היחידה להתערבות ולוחמה בטרור
* האקדמיה המשטרתית הלאומית

== גלריה ==
<gallery>
קובץ:Dutch police on motorcycles.jpg|אופנוענים של משטרת הולנד
קובץ:Dutch police car 05.JPG|ניידת משטרה של משטרת הולנד מסוג חיפושית
קובץ:Dutch police car VW transporter.jpg|ניידת משטרה מסוג פולקסוואגן טרנספורטר
קובץ:Dutch police woman regulates traffic at NSS.jpg|שוטרת תנועה הולנדית
קובץ:Dutch police boat RH (1).jpg|ספינה של השיטור הימי ההולנדי
קובץ:New Dutch Police helicopter PH-PXA Eurocopter EC-135P2i (5065529464).jpg|מסוק של משטרת הולנד
</gallery>

== קישורים חיצוניים ==

* 

== הערות שוליים ==

קטגוריה:הולנד: חוק ומשפט
הולנד
עבדולרחים מוסאווי

סייד עבדולרחים מוסאווי (בפרסית: سید عبدالرحیم موسوی; נולד ב-1960 בקום) הוא מצביא איראני, המכהן כמפקד העליון הרביעי של צבא הרפובליקה האסלאמית של איראן מאז 21 באוגוסט 2017. כראש הצבא הסדיר של איראן, הוא חבר במועצה העליונה לביטחון לאומי של איראן.

קודם כניסתו לתפקיד זה, כיהן כסגן הרמטכ"ל. ולפני כן בשורה של תפקידים בכירים בצבא הסדיר של איראן, החל מספטמבר 2005.

בדצמבר 2022 הוטלו על מוסאווי ועל בכירים במשמרות המהפכה האיראניים סנקציות בידי האיחוד האירופי בשל פעילותם במהלך דיכוי ההפגנות שהתעוררו לאחר מותה של מהסא אמיני. לפי האיחוד האירופי, תיאר מוסאווי את ההפגנות כמרד מאורגן על ידי אויבי איראן, כדי להצדיק התערבות של הצבא בנעשה באמתלה של מלחמה באיום זר. בשל כך הואשם בהפרת זכויות אדם.

== קישורים חיצוניים ==

* [https://arabexpert.co.il/2022/06/02/5432/ המסר של המוסד הישראלי לעלי ח'מינאי], 2 ביוני 2022, באתר של יוני בן-מנחם

קטגוריה:איראן: צבא וביטחון
קטגוריה:הכוחות המזוינים של איראן
קטגוריה:הרפובליקה האסלאמית של איראן: היסטוריה
קטגוריה:איראנים שנולדו ב-1960
שיין קימברו

שיין קימברו (באנגלית: Robert Shane Kimbrough; נולד ב-4 ביוני 1967, קילין) הוא טייס קרב ואסטרונאוט בתוכנית מעבורות החלל של נאס"א. הוא היה מפקד משלחת מס' 50 לתחנת החלל הבין-לאומית. 

==ביוגרפיה==
שיין קימברו נולד בקילין וגדל באטלנטה. לאחר סיום בית הספר הוא התחיל ללמוד באקדמיית חיל האוויר של ארצות הברית ממנה קיבל בשנת 1989 תואר ראשון בהנדסת אווירונאוטיקה. בשנת 1998 הוא קיבל תואר שני ממכון הטכנולוגי של ג'ורג'יה.

קימברו שירת כטייס מסוק ביחידות חיל האוויר של ארצות הברית והשתתף במלחמת המפרץ כמפקד יחידת בואינג AH-64 אפאצ'י. בהמשך הוא עבד בתפקיד טכני במרכז החלל ג'ונסון.

==שירות בתחום החלל==
בשנת 2004 קימברו נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע.

בנובמבר 2008 קימברו טס לחלל כטייס במשימה STS-126 במעבורת החלל אנדוור (כריסטופר פרגוסון היה מפקד צוות). המשימה נועדה להביא ציוד, אספקה, ואשת צוות החדשה לתחנת החלל הבין-לאומית. במהלך משימה זו הוא ביצע פעמיים פעילות חוץ-רכבית באורך כולל של כ-13 שעות.

באוקטובר 2016 קימברו טס בפעם השנייה בחללית סויוז MS-02 והצטרף למשלחת מס' 49 לתחנת החלל הבין-לאומית בפיקוד אנטולי איוואנישין. לאחר סיום עבודת המשלחת קימברו מונה למפקד משלחת מס' 50 לתחנת החלל הבין-לאומית. הוא חזר לכדור הארץ לאחר 173 ימים בחלל וביצוע 3 פעילויות חוץ-רכביות באורך כולל של כ-20 שעות.

באפריל 2021 קימברו טס בפעם השלישית בחללית דרגון C206 אנדוור במשימה SpaceX Crew-2 והצטרף למשלחת מס' 65 לתחנת החלל הבין-לאומית בפיקוד שאנון ווקר. לאחר סיום עבודת המשלחת קימברו היה חבר במשלחת מס' 66 לתחנת החלל הבין-לאומית בפיקוד של אקיהקו הושידה. הוא חזר לכדור הארץ לאחר 199 ימים בחלל וביצוע 2 פעילויות חוץ-רכביות באורך כולל של כ-14 שעות.

בשנת 2022 קימברו פרש מנאס"א.

==לאחר פרישה==
לאחר הפרישה קימברו עוסק במגוון נושאים ומופיע עם הרצאות מול קהל ובתוכניות טלוויזיה. הוא כתב מספר ספרים על ניסיונו בתחום החלל.

בשנת 2019 קימברו היה חבר צוות שהשלים טיסה סביב כדור הארץ ב-46 שעות ו-20 דקות.

==קישורים חיצוניים==

* [http://www.spacefacts.de/bios/astronauts/english/kimbrough_robert.htm ביוגרפיה]

קטגוריה:אסטרונאוטים אמריקאים
קטגוריה:בוגרי האקדמיה הצבאית של ארצות הברית
קטגוריה:בוגרי המכון הטכנולוגי של ג'ורג'יה
קטגוריה:טייסי חיל האוויר של ארצות הברית
קטגוריה:מעוטרי מדליית האוויר
קטגוריה:אנשי צוות תחנת החלל הבין-לאומית
קטגוריה:אמריקאים מעוטרי אות לגיון ההצטיינות
קטגוריה:מלחמת המפרץ: אישים
קטגוריה:אמריקאים שנולדו ב-1967
סויוז MS-03

סויוז MS-03 (ברוסית:Союз МС-03) היא חללית סויוז ששוגרה לחלל ב-17 בנובמבר 2016 מקוסמודרום בייקונור ונחתה ב-2 ביוני 2017. החללית שוגרה למפגש עם תחנת החלל הבינלאומית כשעל סיפונה צוות שהתווסף למשלחת מס' 50 לתחנת החלל הבין-לאומית.

==הצוות==
* אולג נוביצקי - מפקד
* פגי ויטסון - מהנדסת טיסה (בהמראה בלבד, חזרה בסויוז MS-04)
* תומא פסקה - מהנדס טיסה

===צוות גיבוי===
* פיודור יורצ'יחין - מפקד
* פאולו נספולי - מהנדס טיסה
* ג'ק פישר - מהנדס טיסה

==תיאור המשימה==
חללית "סויוז MS-03" שוגרה ב-17 בנובמבר 2016 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה.

החללית התחברה למודול "ראסווט" של תחנת החלל הבין-לאומית ב-20 בנובמבר ללא בעיות. באותה עת בתחנת החלל שהתה משלחת מס' 50 בפיקוד שיין קימברו.

צוות החללית הצטרף למשלחת שגדלה ל-6 אנשי צוות. בהמשך הם עברו למשלחת מס' 51.

"סויוז MS-03" נשארה מחוברת לתחנת החלל כחללית חירום.

ב-2 ביוני 2017 החללית התנתקה מתחנת החלל וחזרה לכדור הארץ עם אולג נוביצקי ותומא פסקה. הנחיתה עברה ללא בעיות. פגי ויטסון נותרה תחנת החלל והצטרפה למשלחת מס' 52.

עם ניתוק החללית מתחנת החלל החלה לפעול משלחת מס' 51 לתחנת החלל הבין-לאומית.

==קישורים חיצוניים==

* [http://www.spacefacts.de/mission/english/soyuz-ms-03.htm מידע על הטיסה]
* [https://www.russianspaceweb.com/soyuz-ms-03.html תיאור המשימה]

קטגוריה:תוכנית סויוז
קטגוריה:2016 ברוסיה
קטגוריה:2017 ברוסיה
אמנת בריסל משנת 1890

אמנת ועידת בריסל משנת 1890 (הכותרת המלאה: אמנה ביחס לסחר ויבוא בעבדים לאפריקה של כלי נשק, תחמושת ומשקאות חריפים)<ref></ref> היה אוסף של צעדים נגד עבדות שנחתמו בבריסל ב-2 ביולי 1890 (ואשר נכנסו לתוקף ב-31 באוגוסט 1891) במטרה "לשים קץ לסחר בעבדים כושים ביבשה וגם בים, ולשפר את תנאי הקיום המוסריים והחומריים של הגזעים הילידים".

המשא ומתן על האמנה נוצר במהלך ועידת בריסל נגד העבדות 1889–1890.<ref></ref> האמנה חלה במיוחד על המדינות "בעלות רכוש או פרוטקטורט באגן הקונבנציונלי של קונגו", על האימפריה העות'מאנית ומעצמות או גורמים אחרים שהיו מעורבים בסחר בעבדים בחוף מזרח אפריקה, באוקיינוס ההודי ובאזורים אחרים.

לדוגמה, סעיף 21 מתאר את האזור שבו יש לנקוט אמצעים, בהתייחסו ל"חופי האוקיינוס ההודי (כולל המפרץ הפרסי והים האדום), הבלוצ'יסטן עד טנגלאן (קווילימאן)..." ומדגסקר. החוק קבע הקמת לשכה בינלאומית רלוונטית בזנזיבר.

בסעיף 68:

: "המעצמות מכירות בערכו הגבוה של החוק על איסור סחר בעבדים שחורים, שהוצא על ידי הוד מלכותו קיסר העות'מאנים ב-4–16 בדצמבר 1889, ומובטחות להם שפעולות מעקב יינקטו על ידי השלטונות העות'מאניים, במיוחד בחלק המערבי של ערב ובנתיבים ששומרים על החוף הזה בקשר עם נכסים אחרים של הוד מלכותו הקיסרית באסיה."

המעצמות קראו לנקיטת פעולות דומות על ידי השאה הפרסי והסולטן מזנזיבר (סעיפים 69, 70).<ref>George Young. Corps de Droit Ottoman. Clarendon Press, Oxford, 1905, pp. 192-206.</ref> המשתתפים הסכימו גם להפסיק את מכירת רובים וכלי נשק אחרים לאפריקאים.<ref>G. N. Uziogwe, ‘European Partition and Conquest of Africa: An Overview’, in A. A. Boahen (ed.), General History of Africa, vol. vii, (Oxford, 1990), p. 22</ref>

== המדינות החותמות ==
הצדדים להסכם היו:<ref></ref>
* 
* 
* 
* 
* צרפת (הרפובליקה השלישית)
* 
* 
* 
* 
* 25px איראן (השושלת הקאג'ארית)
* 
* 
* ממלכת ספרד (הרסטורציה הבורבונית)
* 25px סולטנות זנזיבר
* 
* 
* ארצות הברית

== התפתחויות ==
ב-10 בספטמבר 1919 מעצמות הברית של מלחמת העולם הראשונה חתמו על אמנת סן ז'רמן שהוסיפה ותיקנה את אמנת בריסל.<ref></ref>

בגלל הסעיפים הנוגעים לאלכוהול, האמנה נחשבת לאמנה הראשונה על פיקוח על חומרים פסיכואקטיביים (קודם לאמנת האופיום הראשונה משנת 1909).<ref></ref><ref></ref>

== ראו גם ==
* עבדות באימפריה העות'מאנית
* סחר העבדים הערבי
* התנועה לביטול העבדות
* חוק סחר העבדים 1807

== קישורים חיצוניים ==
* [https://web.archive.org/web/20110713192102/http://lawvideolibrary.com/docs/Martens%20and%20Slavery%20at%20Brussels.pdf ז'אן אלאן, "פידור מרטנס ושאלת העבדות בוועידת בריסל"]
* [https://archive.today/20130616072042/http://patachu.com/brussels-conference-and-act-1890-2/ "חוק ועידת בריסל, 1890"]
* [http://babel.hathitrust.org/cgi/pt?id=mdp.35112104560067;view=1up;seq=5 חוק כללי של ועידת בריסל ביחס לסחר בעבדים אפריקאי]
* [https://www.loc.gov/law/help/us-treaties/bevans/m-ust000001-0134.pdf סחר בעבדים וייבוא לאפריקה של כלי נשק, תחמושת ומשקאות חריפים]

==הערות שוליים==

קטגוריה:עבדות
בריסל משנת 1890
בריסל משנת 1890
בריסל משנת 1890
בריסל משנת 1890
בריסל משנת 1890
בריסל משנת 1890
בריסל משנת 1890
בריסל משנת 1890
בריסל משנת 1890
קטגוריה:אפריקה: היסטוריה
סוכנות המשטרה הלאומית (קוריאה הדרומית)

סוכנות המשטרה הלאומית של קוריאה הדרומית (בקוריאנית: 대한민국 경찰청) היא גוף אכיפת החוק, ושמירה על הביטחון והסדר הציבורי. תחת סוכנות המשטרה הלאומית מאוגדות 19 משטרות אזוריות ביניהם משטרת מטרופולין סיאול.

לאחר חלוקת קוריאה ב-1948 הממשל הצבאי של צבא ארצות הברית בקוריאה הקים את מנהל משטרה בנחייתו ותחתיו איגד מספר משטרות אזוריות. ב-1948 לאחר הקמתה של הרפובליקה הזמנית של קוריאה הוקמה לשכת הביטחון לאומי גוף אשר המשיך את מנהל המשטרה ואילו ב-1991 הוקמה סוכנות המשטרה הלאומית שאיגדה את כל גופי אכיפת החוק בקוריאה הדרומית.

== מבנה ==
סוכנות המשטרה של קוריאה הדרומית מחולקת למספר יחידות מטה נקראות לשכות ו-18 משטרות אזוריות ומטרופוליטניות.

==== יחידות המטה ====
* הלשכה לחקירות פליליות
* לשכת סייבר
* לשכת התנועה
* הלשכה לביטחון פנים
* לשכת המודיעין
* לשכת הביטחון הלאומי
* הלשכה ליחסי החוץ

==== המשטרות האזוריות ====
* סוכנות משטרת מטרופולין סיאול
* סוכנות המשטרה המטרופולינית של פוסאן
* סוכנות משטרת מטרופולין דאיגו
* סוכנות משטרת מטרופולין אינצ'ון
* סוכנות המשטרה המטרופולינית של גוואנגג'ו
* סוכנות משטרת מטרופולין דייג'ון
* סוכנות המשטרה המטרופולינית של אולסן
* סוכנות המשטרה המחוזית של בוקבו
* סוכנות המשטרה המחוזית של נאמבו
* סוכנות המשטרה המחוזית של גאנגוון
* סוכנות המשטרה המחוזית של צ'ונגבוק
* סוכנות המשטרה המחוזית של צ'ונגנאם
* סוכנות המשטרה המחוזית סג'ונג
* סוכנות המשטרה המחוזית של ג'ונבוק
* סוכנות המשטרה המחוזית של ג'ונאם
* סוכנות המשטרה המחוזית של גיונגבוק
* סוכנות המשטרה המחוזית של גיונגנם
* סוכנות המשטרה המחוזית המיוחדת של ג'ג'ו

== גלריה ==
<gallery>
קובץ:KNPA Hyundai Sonata -2.jpg|ניידת משטרה מסוג יונדאי סונטה
קובץ:Police officer KNPA in Seoul, 2018.jpg|שוטר תנועה 
קובץ:Hyundai KNPA bus in South Korea, 2018.jpg|רכב להובלת עצורים
קובץ:Namyeong-dong Entrance.JPG|תחנת משטרה קוריאנית
קובץ:Hyundai Sonata LF KNPA in Seoul, 2018.jpg|ניידת משטרת התנועה
</gallery>

== קישורים חיצוניים ==

* 

== הערות שוליים ==

קטגוריה:קוריאה הדרומית: חוק ומשפט
קטגוריה:משטרות מדינתיות
תמיכה חברתית

תמיכה חברתית מתרחשת בין אנשים החולקים את אותה רשת חברתית או אותה קבוצה חברתית, והיא נתפסת הן מצד הנותן והן מהצד המקבל כמשאב שנועד להגביר את טובתו ואת איכות חייו של המקבל מן ההיבט האינפורמטיבי (ידע), מן ההיבט הרגשי ומן ההיבט האינסטרומנטלי.<ref name=":0"></ref>

גוף מחקר גדול מראה קשר שלילי עקבי בין תמיכה חברתית במצבי לחץ למצוקה נפשית, כלומר: ככל שהתמיכה החברתית גבוהה יותר, כל תחושות המצוקה והדחק נמוכות יותר. כמו כן, מחקרים רבים מראים שהתמיכה החברתית מהווה גורם התמודדות עם מצבי דחק, חרדה ודיכאון.<ref name=":1"></ref> לבסוף, נמצא שתמיכה חברתית קשורה לרמות גבוהות יותר של סיכוי החלמה ממחלות ולתוחלת חיים גבוהה יותר.<ref></ref>

לתמיכה החברתית שלושה רבדים עיקריים: (א) תמיכה חברתית מעשית, הקשורה לפעולות שאנשים עושים כדי לסייע לאחרים; (ב) הקשרים הקיימים בין הפרט לבין אנשים משמעותיים בסביבתו; (ג) התמיכה החברתית הנתפסת, המתוארת כהערכה קוגניטיבית של הפרט בנוגע לקשריו עם אחרים.<ref name=":0" /> הדרך שבה תמיכה חברתית מסייעת להתמודד עם מצבי דחק מחולקת לשני מודלים מקובלים: המודל הישיר והמודל העקיף.<ref name=":1" /> על פי המודל הישיר, תמיכה חברתית מסייעת להימנע מלכתחילה ממצבי דחק ואי-ודאות בכך שהיא מספקת יציבות והכרה בערך העצמי, ומסייעת לצפות מראש מצבים מלחיצים. לעומת זאת, על פי המודל העקיף, תמיכה חברתית מספקת כוח בולם להתמודדות מיטבית עם מצבי לחץ או חוויות לחץ שכבר התרחשו, באמצעות גיוס משאבים פנימיים ובין-אישיים.<ref name=":1" />

== הערות שוליים ==

2023 11
קטגוריה:רשתות חברתיות
קטגוריה:פסיכולוגיה חברתית
שנקראו צ'אוואן

שנקראו בהווראו צ'אוואן (במראטהית: शंकरराव भाऊराव चव्हाण; 14 ביולי 1920 – 26 בפברואר 2004) היה פוליטיקאי הודי שכיהן כראש השרים של מהאראשטרה וכשר הפנים, האוצר וההגנה של הודו.

== ביוגרפיה ==
שנקראו בהווראו צ'אוואן נולד ב-14 ביולי 1920 בכפר פאיתן שבמחוז אוראנגאבאד במדינת היידאראבד, הודו הבריטית (היום במהאראשטרה, הודו).

צ'אוואן למד עריכת דין וחקלאות, והיה מעורב בתנועת בטלו את החצר שפעלה נגד המונורכיה במדינת היידראבאד .

לאחר חוק ארגון מחדש של המדינות ב-1956 נכללה פאיתן במדינת בומביי הדו-לשונית, וצ'אוואן נבחר לאספה המחוקקת של בומביי וכיהן כסגן שר לענייני הכנסה בממשלת המדינה. עם פיצול מדינות בומביי למהאראשטרה וגוג'ראט ב-1960 מונה צ'אוואן לשר ההשקיה ואנרגיה בממשלת מהאראשטרה, וב-1962 מונה גם לשר לייצור חשמל עד 1967.

בפברואר 1975 מונה צ'אוואן לראש השרים של מהאראשטרה, תפקיד בו החזיק עד לתבוסת הקונגרס בבחירות במהאראשטרה במרץ 1977.

צ'אוואן נבחר לראשונה ללוק סבהה בבחירות ב־1980, בהן ניצח הקונגרס הלאומי ההודי בראשות אינדירה גנדי. צ'אוואן מונה לשר החינוך, תרבות ורווחה תרבותיות בממשלת אינדירה גנדי. באוגוסט 1981 מונה לשר התכנון וביולי 1984 היה לשר בלי תיק. באוגוסט 1984 מונה לשר ההגנה, תפקיד בו החזיק תחת אינדירה ורג'יב גנדי. בדצמבר 1984 מונה לשר הפנים בממשלת רג'יב גנדי.

באפריל 1986 שב צ'אוואן לכהן כראש השרים של מהאראשטרה. בעקבות כך התפטר מהלוק סבהה ונבחר למועצה המחוקקת של מהאראשטרה, הבית העליון של הפרלמנט במהאראשטרה. הוא כיהן בתפקיד עד יוני 1988, אז מונה לשר האוצר בממשלת רג'יב גנדי. צ'אוואן סיים את כהונתו כשר האוצר בצמבר 1989 בעקבות תבוסת הקונגרס בבחירות. בעקבות מינויו לשר האוצר נבחר ב-1988 לרג'יה סבהה, וכיהן כחבר בו עד 2002.

בבחירות ללוק סבהה ב-1991 ניצחה הקונגרס מונה צ'אוואן לשר הפנים בממשלת פ. ו. נרסימהה ראו. הוא כיהן בתפקיד עד להשבעת ממשלת אטאל ביהארי ואג'פאיי לאחר הבחירות ללוק סבהה ב-1996.

== חיים אישיים ==
שנקראו נשא את קוסומאטי ב-1944, ונולדו להם בן אחד וחמישה בנות. בנו, אשוק צ'אוואן , כיהן כראש השרים של מהאראשטרה.

== קישורים חיצוניים ==
* 

== הערות שוליים ==

קטגוריה:שרי ההגנה של הודו
קטגוריה:שרי הפנים של הודו
קטגוריה:חברי הרג'יה סבהה
קטגוריה:חברי הלוק סבהה ממהאראשטרה
קטגוריה:ראשי השרים של מהאראשטרה
קטגוריה:ילידי 1920
קט:נפטרים ב-2004
קטגוריה:שרי ממשלות אינדירה גנדי
קט:שרי ממשלות רג'יב גנדי
קטגוריה:שרי ממשלת פ"ו נרסימהה ראו
קטגוריה:ראשי שרים מטעם הקונגרס הלאומי ההודי
NExit

[[הולנד באיחוד האירופי]]
NExit או Nexit (הלחם בסיסים באנגלית של "הולנד (N)" ו"יציאה (Exit)", נקרא על שם Brexit) מתייחסת לפרישה המשוערת, או המוצעת, של הולנד מהאיחוד האירופי.<ref name="next"></ref> מרבית סקרי דעת קהל שנערכו בנוגע לפרישה מהאיחוד האירופי בשנים 2016–2020 הראו כי מרבית הציבור מתנגד ליציאה (50%–60%).

== יוזמות פוליטיות ==
ראש ממשלת הולנד לשעבר מארק רוטה כינה את האפשרות של משאל עם "חסרת אחריות לחלוטין" ומסוכנת למדינה.<ref name="next" /> מפלגות פוליטיות שהן אירו-סקפטיות או הקוראות למשאל עם על החברות באיחוד האירופי הן המפלגה הימנית הפופוליסטית<ref name="Pauwels"></ref><ref name="Oudenampsen">Merijn Oudenampsen (2013). "[ Explaining the Swing to the Right: The Dutch Debate on the Rise of Right-Wing Populism]". In Ruth Wodak, Majid KhosraviNik, Brigitte Mral. Right-Wing Populism in Europe: Politics and Discourse. A&C Black. p. 191.</ref> המפלגה למען החירות, שזכתה בבחירות בנובמבר 2023, והפורום לדמוקרטיה.<ref></ref><ref></ref> מנהיג המפלגה למען החירות אמר שעמדה זו תושהה בשל סיכומים קואליציוניים<ref></ref> ובמקום יהיה ניסיון לשחוק את כוחו של האיחוד מבפנים.<ref></ref>

== סקרים ==
סקר שנערך בהולנד על ידי מרכז המחקר Pew ביוני 2016, שנערך לפני משאל העם הבריטי שהוביל לפרישת הממלכה המאוחדת מהאיחוד האירופי, מצא כי 51% מהמשיבים ההולנדים הם בעלי דעה חיובית על האיחוד האירופי ו-46% השקפה שלילית.<ref></ref> סקר נוסף של peil.nl לאחר משאל העם הבריטי 2016 מצא כי 50% מהמשיבים מתנגדים למשאל עם דומה בארצם, כאשר 46% מהמתנגדים להישאר באיחוד האירופי לעומת 43% בסך הכל נגד הישארות.<ref name="next" />

==ראו גם==
* Danexit

== הערות שוליים ==

קטגוריה:הולנד: יחסי חוץ
קטגוריה:האיחוד האירופי
אינוויקטה (יצרנית שעונים)

אינוויקטה (באנגלית: Invicta) היא מעצבת ויצרנית שעונים אמריקאית, שבסיסה הנוכחי בהוליווד שבפלורידה.<ref></ref> החברה יוסדה ב-1837 בידי רפאל פיקאר, בלה שו-דה-פון שבשווייץ.<ref></ref><ref name="INVICTAHISTORY">[http://www.invictawatch.com/about-invicta About Invicta] , Invicta corporate website</ref>

== היסטוריה ==
בתחילת שנות השמונים הכריזה החברה על פשיטת רגל, וב-1983 נמכרה לחברת אונדיקס (Ondix S.A) השווייצרית, שהמשיכה לייצר את שעוני אינוויקטה בשווייץ, אך נסגרה עקב היקף מכירות מאכזב. אינוויקטה הוקמה מחדש ב-1991 כשנרכשה על ידי בעלים אמריקאים.<ref></ref> באפריל 2016 קנתה אינוויקטה את חברת השעונים השווייצרית גלייצין, תוך הבטחה של מנכ"ל אינוויקטה שהחברה תכבד את עצמאותה של גלייצין, ושתתמוך החברת השעונים השווייצרית כלכלית..<ref></ref>

ב-1 ביוני 2023 הגישה חטיבת הקמעונאות של אינוויקטה בקשה לפשיטת רגל לפי צ'פטר 11 (פשיטת רגל לצורך ארגון מחדש) , וציינה כי בכוונתה לסגור חלק מהחנויות הפיזיות שלה.<ref></ref>

== מוצרים ==
אינוויקטה מייצרת את חלק משעוניה בשווייץ. על שעונים אלה מופיע הכיתוב "Swiss Made", והדבר מצוין גם באתר החברה.<ref></ref>

בנובמבר 2012 הכריזה החברה על קו מוצרים בחסות ובעיצובו של ג'ייסון טיילור, שחקן ה-NFL וחבר בהיכל התהילה של הפוטבול המקצועני.<ref>[http://www.bizjournals.com/southflorida/news/2012/11/06/invicta-launches-jason-taylor-watch.html "Invicta launches Jason Taylor watch collection"] South Florida Business Journal, November 6, 2012</ref>

בפברואר 2020 הכריזו אינוויקטה ו-ABG על שותפות עם שחקן ה-NBA שאקיל אוניל.<ref></ref>

==קישורים חיצוניים==
* 

==הערות שוליים==

קטגוריה:יצרני שעונים שווייצרים
קטגוריה:יצרני שעונים אמריקאים
בית העלמין טיחווינסקויה

בית העלמין טיחווינסקויה (ברוסית: Тихвинское кладбище) הוא בית קברות, הממוקם בשטח שהיה שייך בעבר למנזר אלכסנדר נבסקי, בסנקט פטרבורג.

==אנשים מפורסמים הקבורים בבית העלמין==
* פיודור דוסטויבסקי
* פיוטר איליץ' צ'ייקובסקי
* ניקולאי רימסקי-קורסקוב
* מודסט מוסורגסקי
* אלכסנדר בורודין
* מיכאיל גלינקה
* ניקולאי קרמזין
* איוואן קרילוב
* אנטון רובינשטיין
* מילי באלאקירב
* צזאר קואי
* אלכסנדר דארגומיז'סקי
* וסילי ז'וקובסקי

==קישורים חיצוניים==

*
קטגוריה:מנזר אלכסנדר נבסקי: בתי קברות
קטגוריה:סנקט פטרבורג: אטרקציות תיירותיות
אלאסטר קרוק

CMG אלסטייר קרוק (באנגלית: Alastair Crooke, שמו הפרטי מאוית לעיתים בטעות: Alistair; נולד ב-1949) הוא דיפלומט בריטי ואיש שירותי הביון הבריטי לשעבר. מייסד ומנהל פורום ליישוב סכסוכים שמשרדיו בביירות וקורא להגדלת מעורבות של האסלאם הפוליטי ומדינות המערב.

==ביוגרפיה==
נולד באירלנד. אחיו הבכור, איאן קרוק, היה קצין בשירות האוויר המיוחד הבריטי. בילדותו גדל בעיקר ברודזיה (כיום זימבבואה), הוא למד בקולג' אייגלון () בשווייץ ובאוניברסיטת סנט אנדרוז בסקוטלנד, שבה קיבל תואר שני בפוליטיקה וכלכלה.

לאחר שעבד שנים אחדות במערכת הבנקאית בלונדון, עבד קרוק כמעט 30 שנה בסוכנות הביון הבריטי (SIS או בכינויה הידוע: MI6), במסווה דיפלומטי בצפון אירלנד, דרום אפריקה, קולומביה, פקיסטן והמזרח התיכון. במסגרת עבודתו המוקדמת היה מעורב בסיוע ואספקת נשק לג'יהאדיסטים שנלחמו בסובייטים באפגניסטן וכן בסיוע בתהליך השלום בצפון אירלנד.

ב-1997 התמנה יועץ ביטחוני לשליח המיוחד של האיחוד האירופי למזרח התיכון, חוויאר סולאנה, ופעל מתוך השגרירות הבריטית בתל אביב כדי לנסות לגרום לחמאס, הג'יהאד האיסלאמי וקבוצות פלסטיניות אחרות להצטרף לתהליך המדיני. הוא היה מעורב במשא ומתן לסיים את המצור של צה"ל על המוקטעה של יאסר ערפאת ברמאללה ועל כנסיית המולד בבית לחם. וכן סייע במשא ומתן על מספר הפסקות אש מקומיות בין ישראל לפלסטינים בתחילת שנות ה-2000. לשם כך ניצל את קשריו הטובים עם המודיעין הישראלי וצה"ל.

הוא היה חבר בוועדת החקירה של הסנאטור ג'ורג' מיטשל שחקרה את הסיבות לפרוץ האינתיפאדה השנייה בשנת 2000.

ב-2001, תואר קרוק בידי שגריר בריטניה בישראל דאז: כ"אדם שעבד עם מנגנוני הביטחון של שני הצדדים. הוא נכנס לפעולה אחרי שהם הפסיקו לתת אמון זה בזה ופיתח כישורים מיוחדים כדי לשכנע אותם בהיגיון הדברים ולגשר על חוסר האמון ביניהם". לקרוק היה תפקיד מרכזי בכינון הפסקת האש עם חמאס ב-2002.

בספטמבר 2003 קיבל קרוק הוראה לעזוב את המזרח התיכון, בניגוד לרצונו, בגלל "סיבות ביטחון אישיות", דובר השגרירות הבריטית בישראל אמר: "אנו חושבים שהוא עשה עבודה קשה בתנאים קשים והצטיין בביצועה".

ספרו "Resistance: The Essence of the Islamist Revolution" ("התנגדות: מהותה של המהפכה האסלאמית") עוסק ברקע של מה שהוא מכנה "המהפכה האסלאמית" במזרח התיכון, ומציע תובנות אסטרטגיות למקורות וללוגיקה של קבוצות אסלאמיות (כולל חמאס וחזבאללה) שאימצו התנגדות צבאית כטקטיקה.

==חיים אישיים==
קרוק נישא ב-1976, מנישואים אלו יש לו שלושה בנים. מאז 2005 הוא חי בביירות עם בת זוגו; יש להם בן ובת והם נישאו ב-2012. בשנים האחרונות הוא מתגורר לסירוגין גם ברומא.

==קישורים חיצוניים==
* [https://2015.med.ispionline.it/speakers/alastair-crooke/index.html אלאסטר קוק], באתר המכון האיטלקי למחקרים פוליטיים בינלאומיים (ISPI)

קטגוריה:ילידי 1950
קטגוריה:ביירות
קטגוריה:דיפלומטים בריטים
קטגוריה:אנשי MI6
מבצע שלדג

מבצע שלדג היה פשיטה של חיל האוויר הישראלי וסיירת מטכ"ל שנערכה בליל ה-13 - 14 בנובמבר 1964 בשטח מצרים.

== רקע ==
המבצע הוא חלק ממספר פשיטות משולבות של חיל האוויר וסיירת מטכ"ל שבוצעו בשטח מצרים ב-1963–1967 לפני מלחמת ששת הימים. ראו פירוט בפסקאות הרקע למבצע חלוץ ולמבצע שרקרק.

== תכנון ==
ראו פסקת תכנון במבצע שרקרק.

== משתתפים ==
סגן נחמיה כהן היה מפקד כח סיירת מטכ"ל במבצע זה.

צוות המסוק (סיקורסקי S-58) במבצע היו רס"ן חיים נוה, מפקד הטייסת (קברניט), רס"ן אמיתי חסון (טייס), סרן נדיר סגל (מכונאי מוטס) וסגן מאיר בר (מפעיל ציוד - תפקיד לא שגרתי).

כל המשתתפים במבצע, הן מטייסת 124 והן מסיירת מטכ"ל קיבלו את עיטור המופת<ref></ref><ref></ref>.

== המבצע ==
במבצע שלדג (כמו במבצע שרקרק) הונחת כח של סיירת מטכ"ל עמוק בשטח המצרי. הכח התקין והפעיל ציוד ייעודי לאיסוף מודיעין ולאחר מכן נאסף על ידי המסוק וחזר לשטח ישראל.

== ראו גם ==
* מבצע שרקרק
* מבצע חלוץ
* מבצע נקר
* מבצע כחל
* מבצע ירגזי

== הערות שוליים ==

קטגוריה:1964 בישראל
שלדג
קטגוריה:פעולות סיירת מטכ"ל
קטגוריה:פשיטות צה"ל במצרים
לאנגר (גבינה)

לַאנגְר (בצרפתית: Langres) היא גבינה צרפתית מרמת לאנגר שבאזור שמפאן-ארדן.<ref>Jenkins, S.W. (1996). Cheese Primer. Workman Pub. p. 96. ISBN <bdi>978-0-89480-762-6</bdi>. Retrieved March 30, 2018.</ref> היא בעלת הסמכה של כינוי מקור מבוקר צרפתי (Appellation d'origine contrôlée - AOC) מאז 1991.

== מאפיינים ==
לאנגר היא גבינה מחלב פרה, בצורה גלילית, במשקל של כ-180&nbsp;גרם. תוך הגבינה (הפטה) המרכזי רך, בצבע קרמי ומעט מתפורר, הגבינה מוקפת בקליפה לבנה של פניציליום קנדידום. זוהי גבינה פחות חריפה מאפואס המתחרה המקומית שלה. מומלץ לאכול אותה בין מאי לבין אוגוסט לאחר 5 שבועות של יישון, אבל היא מצוינת כבר ממרץ עד דצמבר.

הייצור ב-1998 עמד על כ-305 טון, ירידה של 1.61% מאז 1996, ו-2% ממנה מיוצרת בחוות.
==קישורים חיצוניים==

== הערות שוליים ==

קטגוריה:גבינות צרפתיות
אל תשתו מהמים (סרט, 1994)

אל תשתו מהמים (באנגלית: Don't Drink the Water) הוא סרט טלוויזיה קומי משנת 1994 בכתיבה ובימוי של וודי אלן, שמככב גם בתפקיד הראשי לצד ג'ולי קאוונר, מייקל ג'. פוקס ומים ביאליק.

התסריט של וודי אלן מבוסס על מחזה שלו שהועלה בברודוויי ב־1966 ובעקבותיו הופק סרט .

העלילה מתרחשת בשיא המלחמה הקרה המתוארת בתחילה בסרטונים דוקומנטריים מאותה תקופה ובסיפור קומי על משפחה אמריקאית שנלכדת בשגרירות ארצות הברית בתוך אחת המדינות מעבר למסך הברזל. שמה של המדינה אינו מוזכר אבל צילומי הרקע הם מפראג.

==תקציר העלילה==
שנת 1961, שיא במלחמה הקרה, מר מגי (ג'וזף סומר) הוא שגריר ארצות הברית באחת המדינות באירופה מאחורי מסך הברזל. ראש הצוות שלו הוא מר קילרוי (אדוארד הרמן) וסגנו מר ברנס (רוברט סטנטון). מגי נאלץ לחזור זמנית לארצות הברית כדי לקדם את הקריירה הפוליטית שלו. בנו אקסל (מייקל ג'. פוקס), הוא בוגר הרווארד ובעל ניסיון לא מוצלח בכמה מדינות. למרות זאת מחליט מגי למנות אותו כמחליפו בעת היעדרותו למורת רוחם של קילרוי וברנס.

השגרירות התנהלה בסדר כמו טייס אוטומטי עד שביום הרביעי התפרצו אליה שלושה בני משפחת הולנדר מניו ג'רזי, האב וולטר (וודי אלן) האם מריון (ג'ולי קאוונר) והבת סוזן (מים ביאליק). הם ברחו מאנשי משטרה שרדפו אחריהם לאחר שוולטר צילם בתים בעיר ונחשד מיד כמרגל. אקסל מחליט לתת להם מקלט מדיני לזמן בלתי מוגבל ומיד מתחילות הצרות. וולטר הוא בעל עסק קייטרינג בניו ג'רזי והוא מודאג כל הזמן מחיפקודו הכושל של שותפו.

וולטר ואשתו רבים כל הזמן. הוא מתלונן אליה על שהביאה אותו למדינה ההיא והיא מבלה את רוב הזמן בשיחות עם ארצות הברית למורת רוחם של אנשי השגרירות. וולטר לא אוהב את מאכלי פירות הים והגורמה של השף (אוסטין פנדלטון) ומעדיף "עוף מכובס"...

בינתיים מבדר אותם הכומר דרובני (דום דה-לואיז) בפעלולי קסמים שרובם אינם מצליחים. בשגרירות מבקר אמיר מוסלמי עם נשות ההרמון שלו וולטר מעליב אותו וגורם לתקרית דיפלומטית.

מתבשלת עסקת "חילופי מרגלים" עם מרגל בארצות הברית אך היא מתבטלת לאחר שהמרגל התאבד. בין סוזן ואקסל מתפתח רומן אהבה והיא מבטלת את חתונתה המיועדת עם ארוסה דונלד למורת רוחו של וולטר.

לבסוף וולטר ומריון מתחפשים לאחת מנשות ההרמון ומצליחים לצאת מהשגרירות ולטוס לארצות הברית. בשגרירות מחתן הכומר את אקסל וסוזן. שניהם טסים לארצות הברית וכעת אקסל הוא הקונדיטור הראשי בעסק של וולטר.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|וודי אלן
|וולטר הולנדר
|
|-
|ג'ולי קאוונר
|מריון הולנדר
|
|-
|מייקל ג'. פוקס
|אקסל מגי
|
|-
|מים ביאליק
|סוזן הולנדר
|
|-
|ג'וסף סומר
|השגריר מגי
|
|-
|אדוארד הרמן
|מר קילרוי
|ראש צוות השגרירות
|-
|רוברט סטנטון
|מר ברנס
|סגן ראש הצוות
|-
|דום דה-לואיז
|הכומר דרובני
|
|-
|אוסטין פנדלטון
|שף השגרירות
|
|}

==קישורים חיצוניים==

*[https://www.youtube.com/watch?v=s1ms38yNXfM קדימון לסרט], באתר יוטיוב
*[https://www.youtube.com/watch?v=64CjUwTCAu0 קדימון לסרט], באתר יוטיוב
*[https://www.youtube.com/watch?v=Rh6a3_AaoTw עשר עובדות על הסרט], באתר יוטיוב
*[https://www.tcm.com/tcmdb/title/461369/dont-drink-the-water#overview אל תשתו מהמים], באתר TCM

קטגוריה:סרטי טלוויזיה אמריקאיים
קטגוריה:סרטי 1994
קטגוריה:סרטים באנגלית
קטגוריה:סרטי וודי אלן
קטגוריה:סרטי קומדיה אמריקאיים
קטגוריה:סרטים מבוססי מחזות
ז'רמינל (רומן)

ז'רמינל (בצרפתית: Germinal) הוא שמו של רומן מאת אמיל זולא. זה הרומן השלושה-עשר בסדרת רוגון-מקוואר. הוא נכתב בסגנון נטורליסטי ופורסם בהמשכים בעיתונות בין אפריל 1884 ובין ינואר 1885, בכתב העת "ז'יל בלאס". הספר נכתב בתקופה בה התרחשה שביתה גדולה של עובדי חברת הכרייה של אנזין, בצרפת, שביתה שהסופר עקב אחריה ושימשה רקע לספרו.

לאחר מהדורתו הראשונה במרץ 1885, הרומן פורסם ביותר ממאה מדינות וזכה לעיבודים רבים לתיאטרון, לקולנוע ולטלוויזיה.

הספר זכה להד רב בעולם, בעיקר בעולם דובר צרפתית. ב-1920 הוקם בעיר אנטוורפן, בבלגיה, מועדון כדורגל בשם FC Germinal Ekeren, שנשא את שם הספר.

==עלילה==
במרכז העלילה עומד עובד רכבת, שפוטר מעבודתו בגלל סטירה שנתן למנהל שלו. עובד הרכבת, אנטיין לנטייה, מוצא עבודה ככורה. תנאיי העבודה מחפירים ובנוסף לכך החברה המעסיקה מוצאת דרך לקצץ את שכר הכורים בטענה למשבר פיננסי. הכורים יוצאים לשביתה ממושכת למען שכרם ותנאי עבודתם.

במקביל למאבק המקצועי מתפתחת גם פרשת אהבים בין הגיבור ובין צעירה הנמצאת בקשר עם גבר אחר.

== עיבודים תיאטרליים ==
בשנת 1885 כתבו זולה וויליאם בוסנאך עיבוד לדרמה בת חמש מערכות המבוססת על הרומן. הדרמה נתקלה בצנזורה, לכן המחזה עלה רק ב-1888. זהמחזה נכשל לכן בוסנאך עיבד אותו מחדש והעיבוד המחודש זכה להצלחה גדולה, תחילה בפרוורי פריז, אחר כך בבלגיה וב מרכז פריז. עיבודים חדשים יותר נעשו בעיקר על ידי יאק קרסונקה וריינר ורנר פאסבינדר (1974).

== עיבודים קולנועים ==
* 1903 Germinal {ז'רמינל) מאת פרדיננד זקה.
* 1905 Au pays noir (בארץ השחורה) מאת לוסיין נונגוט.
* 1912 Au pays des ténèbres (בארץ החושך) מאת ויקטורין ג'אסט.
* 1913 Germinal (ז'רמינל) מאת אלבר קפלאני.
* 1963 Germinal (ז'רמינל) מאת איב אלגרט.
* 1993 Germinal (ז'רמינל) בבימויו של קלוד ברי.

==קישורים חיצוניים==

*[https://www.bbc.co.uk/programmes/m001rq08 פרק להאזנה של In Our Time ובו דיון על אמיל זולא וספרו "ז'רמינל"] 

== הערות שוליים ==

קטגוריה:נובלות
קטגוריה:ספרים צרפתיים
קטגוריה:ספרי 1885
ברוציו

ברוציו (בקורסיקאית: Brocciu) היא גבינה קורסיקנית המיוצרת משילוב של חלב ומי גבינה, המקנה לה חלק מהמאפיינים של גבינת מי גבינה.

== מאפיינים ==
היא מיוצרת מחלב כבשים. גבינה זו בולטת כתחליף לריקוטה האיטלקי העשירה בלקטוז, על אף שברוציו מכילה פחות לקטוז.<ref></ref>

הגבינה מיוצרת על האי קורסיקה בלבד, ברוציו נחשבת למזון המייצג ביותר של האי. כמו ריקוטה, זוהי גבינה לבנה צעירה ומשודכת לעיתים קרובות ליינות לבנים קורסיקניים. היא מתוארת כ"גבינה המפורסמת ביותר" בקורסיקה.<ref name="Gavin 1997 p. 74"></ref>

המילה brocciu קשורה למילה הצרפתית brousse ופירושה גבינה טרייה העשויה מחלב עיזים או כבשים.

== ייצור ==
ברוציו מיוצרת ממי גבינה וחלב. ראשית, מי גבינה מחומים לטמפרטורה נמוכה של כ-38 מעלות צלזיוס ולאחר מכן מוסיפים את חלב הכבשים ומחממים עוד ל-93 מעלות צלזיוס. לאחר החימום, מרוקנים את הגבינה לסלסילות.

הגבינה מוכנה לצריכה למעשה מיידית, אם כי היא עשויה להבשיל גם למשך מספר שבועות (בקורסיקנית: brocciu passu or brocciu vechju). זמן ההבשלה האידיאלי עבור ברוציו הוא 48 שעות עד חודש.<ref></ref>

במטבח הקורסיקאי הגבינה משמשת להכנת אינספור מנות, ממנות ראשונות ועד לקינוחים.

==קישורים חיצוניים==

== הערות שוליים ==

קטגוריה:גבינות צרפתיות
קטגוריה:גבינות כבשים
קטגוריה:גבינות לבנות
הסכם השלום בין אוסטריה לארצות הברית (1921)

הסכם השלום בין אוסטריה לארצות הברית הוא הסכם בין המדינות שנחתם באוסטריה ב-24 באוגוסט 1921, לאחר תום מלחמת העולם הראשונה. הסכם שלום נפרד זה נדרש כיוון שהסנאט של ארצות הברית סירב לדון ולאשרר את חוזה סן ז'רמן משנת 1919.

החוזים המאושררים של הסכם השלום הוחלפו בווינה ב-8 בנובמבר 1921, וההסכם נכנס לתוקף באותו יום. ההסכם נרשם כחלק מסדרת הסכמי חבר הלאומים ב-22 בנובמבר 1921.

== רקע ==
במהלך מלחמת העולם הראשונה, אוסטריה – שהיווה את גרעין האימפריה האוסטרו-הונגרית – הובסה על ידי מדינות ההסכמה, אחת מהן הייתה ארצות הברית. ממשלת ארצות הברית הכריזה מלחמה על אוסטרו-הונגריה ב-7 בדצמבר 1917. בתום המלחמה ב-1918, האימפריה האוסטרו-הונגרית התפרקה ואוסטריה הוקמה כרפובליקה עצמאית.

ב-1919 קיימו מדינות הסכמה המנצחות ועידת שלום בפריז כדי לגבש הסכמי שלום עם מעצמות המרכז המובסות. בוועידה נחתם הסכם שלום עם ממשלת אוסטריה. אף על פי שממשלת ארצות הברית הייתה בין החותמות על האמנה, הסנאט סירב לאשרר את האמנה בשל התנגדותו להצטרפות לחבר הלאומים.

כתוצאה מכך, שתי הממשלות החלו במשא ומתן להסכם שלום דו-צדדי שאינו קשור לחבר הלאומים. הסכם כזה נחתם ב-24 באוגוסט 1921.

== תנאי הסכם השלום ==
* סעיף 1 חייב את ממשלת אוסטריה להעניק לממשלת ארצות הברית את כל הזכויות והפריבילגיות מהן נהנו מדינות ההסכמה האחרות אשר אשררו את חוזה סן ז'רמן.
* סעיף 2 פירט אילו סעיפים בחוזה סנט ז'רמן יחולו על ארצות הברית.
* סעיף 3 קבע חילופי הסכם המאושרר בווינה.

== אחרי חתימת הסכם השלום ==
הסכם השלום הניח את היסודות לשיתוף פעולה אמריקאי-אוסטרי ללא הפיקוח קפדני של חבר הלאומים. כתוצאה מכך, ממשלת ארצות הברית יצרה דרך לסיוע חלקי לממשלת הרפובליקה האוסטרית כדי להקל עליה את נטל פיצויי המלחמה שהוטלו עליה בחוזה סן ז'רמן.

על הסכם השלום נוספה אמנה שנחתמה בוושינגטון ב-26 בנובמבר 1924 ואשר קבעה הקמת ועדה אמריקאית-אוסטרית-הונגרית כדי להחליט על גובה הפיצויים שישולמו על ידי ממשלות אוסטריה והונגריה לארצות הברית.

== ראו גם ==
* חוזה סן-ז'רמן (1919)
* הסכם השלום בין ארצות הברית לגרמניה (1921)
* הסכם השלום בין ארצות הברית להונגריה (1921)
* הסכם בעניין השבת מצב שלום בין גרמניה לסין (1921)

== קישורים חיצוניים ==
* [https://jusmundi.com/en/document/treaty/en-treaty-establishing-friendly-relations-between-the-united-states-of-america-and-austria-1921-treaty-establishing-friendly-relations-between-the-united-states-of-america-and-austria-1921-wednesday-24th-august-1921 נוסח הסכם השלום]
* [http://www.worldlii.org/int/other/LNTSer/1926/107.html נוסח האמנה המשלימה]

== הערות שוליים ==

קטגוריה:הסכמי שלום במאה ה-20
קטגוריה:אוסטריה: אמנות והסכמים
קטגוריה:ארצות הברית: אמנות והסכמים
קטגוריה:1921 בארצות הברית
אבונדאנס (גבינה)

אבונדאנס (בצרפתית: Abondance) היא גבינה חצי קשה, ריחנית, מחלב גולמי (לא מפוסטר) המיוצרת במחוז סבואה עילית של צרפת.

== מאפיינים ==
שמה בא מקומונה קטנה הנקראת גם Abondance. גלגל גבינת אבונדאנס שוקל בערך 10 ק"ג, והארומה שלה דומה לבופור, עוד סוג גבינה צרפתית. אבונדאנס מיוצרת אך ורק מחלב המופק על ידי גזעי הבקר Abondance, Montbéliarde ו-Tarine. לפי התקנות, משנת 2022, העדר המפיק את החלב עבור גבינת אבודאנס, חייב לכלול מינימום 55 אחוז מגזעי הפרות הנ"ל.<ref name="décret"></ref> בשנת 1998, יוצרו 873 טון גבינת אבונדאנס (16.4 אחוזים יותר מאשר ב-1996), 34 אחוזים ממנה מחוות מקומיות.

גבינת אבונדאנס קיבלה הסמכת כינוי מקור מבוקר (Appellation d'origine contrôlée - AOC) בשנת 1990.<ref></ref> האזור ידוע בגבינה שלו לפחות מאז המאה ה-14, כאשר מתועד כי נזירים ממנזר סן מארי ד'אבונדאנס סיפקו גבינה לקונקלאווה האפיפיורי באביניון.<ref></ref>

גבינת אבונדאנס יכולה להיות גבינה ארטיזנית או מתוצרת חווה; היא מיוצר כעת אך ורק באזור Abondance ב-Chablais, בסבואה עילית.

תקופת היישון של האבונדאנס היא לפחות שלושה חודשים על לוחות אשוח שהוכנו לשם כך במיוחד.

== קישורים חיצוניים ==

== הערות שוליים ==

קטגוריה:גבינות צרפתיות
קטגוריה:גבינות קשות
מבצע חץ דרומי

מבצע חץ דרומי היה מבצע צבאי של צה"ל שנערך מה-31 במרץ ועד ה-5 באפריל 2006 כנגד ארגוני הטרור בראשם חמאס ברצועת עזה.

== רקע ==
ב-28 במרץ 2006, יום הבחירות לכנסת השבע עשרה, נורו 2 רקטות קסאם ורקטת גראד 122 מ"מ לאשקלון, זה היה הירי הראשון של רקטה תקנית מרצועת עזה. הג'יהאד האיסלאמי נטל אחריות. בעקבות ירי זה ומספר מטחים של רקטות קסאם, פתח צה"ל במבצע "חץ דרומי".

== המבצע ==
בבוקר המבצע לראשונה צה"ל תקף באמצעות ספינות של חיל הים ומטוסי חיל חיל האוויר. במבצע כולו נורו 350 פגזים על אתרי שיגור ברצועת עזה, בעיקר בצפונה, באזורים מהם שיגרו קסאמים לשדרות, יישובי חוף אשקלון ואשקלון.

ביום השני למבצע, ב-1 באפריל המשיך הירי מהרצועה לשדרות וזיקים. בתגובה צה"ל הפציץ אתר שיגור בדהנייה וחיסל 7 מחבלי חמאס.

ביום השישי למבצע, ב-5 באפריל חיל האוויר הפציץ מנחת מסוקים ישן בצפון רצועת עזה ממנה ירו קסאמים לשדרות אשקלון והסביבה.<ref></ref>

== הערות שוליים ==

קטגוריה:2006 בישראל
קטגוריה:גבול ישראל – רצועת עזה
חץ דרומי
לוקח את הזמן

לוקח את הזמן הוא שיר בביצוע הלהקה הישראלית "צליל מכוון". יהונתן גפן כתב את השיר, ויצחק קלפטר הלחין, עיבד ושר אותו. הוא נכלל באלבומהּ היחיד של הלהקה, "צליל מכוון", שהתפרסם ב־1979.

== על השיר ==
יהונתן גפן כתב את השיר על קלפטר: "שיר שתפרתי, כמו חליפה, על אישיותו ותפיסת עולמו של חברי האהוב יצחק קלפטר, שלימד היפר כמוני שמותר לי גם להישען ולנוח". קלפטר מצידו הביע הסתייגות מסוימת מהתיאור: "כשיהונתן נתן לי את הטקסט, לא ידעתי שזה עליי, כמו שהוא מספר. אני דווקא לא תמיד אחד שלוקח את הזמן, עובד קשה מאוד".

== התייחסות ציבורית ==
השיר הוא אחד מהשירים המזוהים עם קלפטר. מופע שהועלה משירי יצחק קלפטר (כבר בחייו וגם לאחר מותו) נקרא על שם השיר.

ראש הממשלה בזמן מותו של קלפטר, יאיר לפיד, ציטט מהשיר בדברי ההספד שלו עליו.

בן שלו מ"הארץ" כתב שהשיר הוא "אחיינו הרוחני" של "שיר הטמבל", שכתב ושר קלפטר בהיותו חבר בלהקת "כוורת".

== קישורים חיצוניים ==

== ביאורים ==

== הערות שוליים ==

קטגוריה:שירי 1979
קטגוריה:סינגלים מ-1979
קטגוריה:שירי יצחק קלפטר
קטגוריה:שירים בעברית
קטגוריה:שירים שנכתבו על ידי יהונתן גפן
קטגוריה:שירים שהולחנו על ידי יצחק קלפטר
קטגוריה:שירים על זמן
ברנרד טשומי

אלסיה מוזאו פארק
[[מוזיאון האקרופוליס החדש]]
אוניברסיטת פלורידה הבין לאומית
המגדל הכחול
ברנרד טשומי (באנגלית: Bernard Tschumi; נולד ב-25 בינואר 1944, בלוזאן, שווייץ) הוא אדריכל, סופר ומחנך, מזוהה בדרך כלל עם זרם הדה קונסטרוקטיביזם או פוסט מודרניזם. בנו של האדריכל השווייצרי הנודע ז'אן טשומי. טשומי גדל בציריך ובפריז, למד אדריכלות במכון הטכנולוגי של ציריך וסיים את לימודיו בשנת 1969. כיום טשומי פועל ומתגורר בציריך, פריז, וניו יורק.

מלבד עבודותיו האדריכליות, טשומי רכש לו מוניטין רב כתאורטיקן באמצעות כתביו ורשמיו. במהלך השנים פרסם טשומי מספר רב של ספרים השוטחים את משנתו ומתארים את יצירותיו.

== קריירה ==
הפרויקט הבולט הראשון של טשומי היה פארק דה לה וילט בפריז, אשר בתכנונו זכה בתחרות אדריכלים בשנת 1983. זכייתו בתחרות אפשרה יישום של מחקר העיצוב והתאוריה. רצפים מרחביים ופרוגרמטיים בפארק שימשו לייצור אתרים המאפשרים פרקטיקה חברתית אלטרנטיבית וקוראים תיגר על ערכי השימוש הצפויים בדרך כלל בפארק עירוני גדול.

משנת 1988 עד 2003 שימש כדיקן של בית הספר לאדריכלות, תכנון ושימור של אוניברסיטת קולומביה. מילא תפקידי הוראה באוניברסיטת פרינסטון, בקופר יוניון ועוד.

בשנת 1994 זכה בתחרות הרביעית לתכנון מוזיאון האקרופוליס החדש. המוזיאון נחנך בשנת 2009.

== עבודות בולטות ==
* פארק דה לה וילט פריז.
* מוזיאון האקרופוליס החדש
* אלסיה מוזאו פארק, צרפת
* המגדל הכחול, ניו יורק
* בית הספר לאדריכלות באוניברסיטת פלורידה הבינלאומית

== קישורים חיצוניים ==

* 
* [https://megalim-maslul.co.il/location/אלסיה-מוזאו-פארק-museoparc-alesia/ אלסיה מוזיאו פארק], באתר מגלים מסלול
* מיכאל יעקובסון, [https://michaelarch.wordpress.com/2016/02/24/סיבוב-במוזיאון-האקרופוליס-בתכנון-ברנ/ סיבוב במוזיאון האקרופוליס החדש], באתר חלון אחורי

קטגוריה:אדריכלים שווייצרים
קטגוריה:סופרים שווייצרים
קטגוריה:ילידי 1944
קון קופלין

קון קופלין (באנגלית: Con Coughlin; נולד ב-14 בינואר 1955) הוא עיתונאי וסופר בריטי, המשמש כיום כעורך לענייני ביטחון, הגנה ויחסי חוץ של הדיילי טלגרף הבריטי.

==ביוגרפיה==
נולד בלונדון ב-1955. למד היסטוריה מודרנית בברזנוז קולג' שבאוניברסיטת אוקספורד, שם התמחה במהפכה התעשייתית בהדרכת ההיסטוריון היהודי בריטי סיימון שאמה.

באוגוסט 1977 הצטרף לקורס ההכשרה לעיתונאים של קבוצת תומסון . לאחר תקופת הכשרה בקארדיף התחיל לעבוד ככתב בעיתון רדינג איבנינג פוסט (כיום רדינג פוסט ). בנובמבר 1980 הצטרף לדיילי טלגרף ככתב חדשות כללי. מכאן ואילך, במשך עשרות שנים, בילה קון את רוב הקריירה העיתונאית שלו בעבודות שונות עבור קבוצת התקשורת של הטלגרף.

ככתב צעיר, סיקר סיפורי פשע גדולים כמו מעצרו של פיטר סאטקליף (שכונה "המרטש מיורקשייר") ומהומות בריקסטון. בהמשך, ככתב חוץ, משימת הסיקור הגדולה הראשונה שלו הייתה הפלישה האמריקנית לגרנדה ב-1983. משם נשלח לביירות לסיקור מלחמת האזרחים הלבנונית, אז התפתח העניין שלו במזרח התיכון ובטרור בינלאומי. כאשר נרכשה קבוצת הטלגרף בידי איש העסקים הקנדי קונרד בלאק ב-1985, מונה קופלין בידי העורך החדש מקס הייסטינגס להיות כתב המזרח התיכון של הדיילי טלגרף. בשלוש השנים הבאות היה מופקד על סיקור המזרח התיכון מלשכת העיתון בירושלים.

ב-1986 חמק מניסיון חטיפה על ידי פעילי חזבאללה בביירות, יום לפני שהעיתונאי הבריטי ג'ון מקארתי נחטף בפועל באותו אזור.

ב-1989 חזר ללונדון ועבר לכתוב בסאנדיי טלגרף , שם מונה לכתב החוץ הראשי. ב-1997 מונה לעורך לענייני חוץ וב-1999 לעורך ראשי בפועל.

ב-2006 חזר לעבוד במערכת הדיילי טלגרף כעורך לענייני ביטחון והגנה, ובהמשך אותה שנה קודם לתפקיד העורך לענייני חוץ. הוא כותב טור שבועי בו הוא עוסק במיוחד בנושאי ביטחון, המזרח התיכון וטרור בינלאומי.

קופלין הוא מחברם של מספר ספרים, בהם ביוגרפיה של סדאם חוסיין (סדאם: מלך של טרור) שהפכה לרב מכר של הניו יורק טיימס ב-2003 וזיכתה אותו בשבחי ביקורת בינלאומיים. ספרים נוספים שלו עוסקים בטוני בלייר ומעורבותו במלחמה בטרור וביוגרפיה של האייתוללה חומייני והשפעתו על ההקצנה של העולם האסלאמי.

הוא כותב בקביעות גם עבור הוול סטריט ג'ורנל, הספקטייטור והאטלנטיק. במקביל הוא מופיע כאנליסט לענייני חוץ ברשתו האמריקאיות: CNN, Fox News, CBS, ABC, MSNBC ו-NBC. בבריטניה הוא משדר בקביעות ב-BBC וב-Sky News.

הוא משמש עמית אורח בכיר במחלקה ללימודי המלחמה בבית הספר ללימודי ביטחון בקינגס קולג' לונדון.

==קישורים חיצוניים==
* 
* [https://www.kcl.ac.uk/people/con-coughlin קון קופלין], באתר קינגס קולג' לונדון

קטגוריה:בריטים שנולדו ב-1955
קטגוריה:עיתונאים בריטים
קטגוריה:עורכי עיתונים בריטים
טיטואן פורטון

טיטואן סדיפי פורטון (בצרפתית: Titouan Safidy Fortun; נולד ב-28 בינואר 2004 בסהאבה במדגסקר) הוא כדורגלן מלגשי המשחק בעמדת המגן השמאלי בקבוצת המילואים של נאנט מליגת העל הצרפתית ובנבחרת מדגסקר.

== קריירת מועדונים ==
פורטון גדל במחלקת הנוער של נאנט. בשנת 2023 החל לשחק בקבוצת המילואים של המועדון.

== קריירה בין-לאומית ==
ב-7 בספטמבר 2023 ערך פורטון את הופעת הבכורה שלו בנבחרת מדגסקר, בתיקו 0-0 נגד נבחרת אנגולה במסגרת מוקדמות גביע אפריקה לאומות 2023.

==קישורים חיצוניים==

קטגוריה:כדורגלנים מלגשים
קטגוריה:מגני כדורגל מלגשים
קטגוריה:כדורגלני נבחרת מדגסקר
קטגוריה:ילידי 2004
פרמוד מהג'אן

פרמוד ונקטש מהג'אן (במראטהית: प्रमोद महाजन; 30 באוקטובר 1949 – 3 במאי 2006) היה פוליטיקאי הודי ממפלגת העם ההודית, שכיהן כשר ההגנה של הודו.

== ביוגרפיה ==
פרמוד מהג'אן נולד ב-30 באוקטובר 1949 במהנבובנגר במדינת היידאבאד (היום בטלנגאנה). הוא קיבל תואר ראשון בפיזיקה ותואר שני במדעי המדינה לצד תעודה בעיתונאות מאוניברסיטת פונה.

בין 1970 ו-1971 שימש כעורך משנה של עיתון בשם טרון בהרט . ב-1971 עבר לעבוד כמורה, עד 1974.

ב-1974 היה למארגן בקבוצת הנוער של הראשטריה סוויאמסווק סאנג, וב-1978 היה למזכיר מפלגת הג'נטה במהאראשטרה. בין 1978 ל-1980 שימש כמזכיר הכללי של מפלגת הג'נטה במהאראשטרה, ולאחר הקמת מפלגת העם ההודית ב-1980 ל-1983, וב-1983 מונה למזכיר הלאומי של מפלגת העם ההודית, תפקיד בו החזיק עד 1986.

ביולי 1986 נבחר מהג'אן לרג'יה סבהה, וחזר ונבחר ב-1992. במהלך הראם ראת' יטרה , סדרת העצרות הפוליטית-דתית שהוביל לאל קרישנה אדוואני ב-1990 במטרה להביא להרס מסגד באבור ולהקים תחתיו מקדש הינודאי. ב-1992 מינה אותו אדוואני למזכיר הכללי של המפלגה.

בבחירות ללוק סבהה ב-1996 נבחר מהג'אן לראשונה ללוק סבהה, ומונה לשר ההגנה ושר לעניינים פרלמנטריים בממשלתו הראשונה של אטאל ביהארי ואג'פאיי, שכיהנה במשך 13 יום.

בבחירות ללוק סבהה במרץ 1998 הובס מהג'אן, שלא זכה במושב בלוק. למרות זאת, עקב חזרת מפלגת העם ההודית לשלטון מינה אותו ראש הממשלה ואג'פאיי ליועץ לראש הממשלה בדרג שר בקבינט. ביולי 1998 התפטר מהג'אן כדי להתמודד על מקום ברג'יה סבהה, אליו נבחר בדצמבר 1998. הוא כיהן כחבר ברג'יה סבהה עד להירצחו ב-2006. לאחר היבחרו לרג'יה סבהה חזר מהג'אן לממשלה כשר המידע והשידור והשר לעיבוד מזון. באוקטובר 1999 מונה לשר לעניינים פרלמנטריים ולשר למשאבי המים, אך בנובמבר החליף את משאבי המים בטכנולוגית מידע.

בספטמבר 2001 מונה מהג'אן לשר התקשורת, שכהוא מחליף בתפקיד את ראש הממשלה ואג'פאיי, ומשרד טכנולוגית המידע שעמד בראשו אוחד לתוך משרד התקשורת.

בבחירות ללוק סבהה ב-2004 מונה מהג'אן לאחראי על ניהול קמפיין הבחירות של המפלגה, אך המפלגה הובסה. מהג'אן קיבל אחריות על הכישלון.

ב-22 באפריל 2006 התנקש בו אחיו פרבין, שירה בו שלושה כדורים. האח, שהסגיר עצמו למשטרה, טען כי עשה זאת מתוך רצון לפרסום. פרבין הורשע בבית המשפט בדלהי בדצמבר 2007, ונגזר עליו מאסר עולם.

מהג'אן נפטר מפצעיו ב-3 במאי 2006, וגופתו נשרפה במומבאי.

== חיים אישיים ==
מהג'אן נישא במרץ 1972 לרקה, ונולדו להם בן ובת.

== קישורים חיצוניים ==

== הערות שוליים ==

קטגוריה:שרי ההגנה של הודו
קטגוריה:מפלגת העם ההודית
קטגוריה:עיתונאים הודים
קטגוריה:חברי הלוק סבהה
קטגוריה:חברי הרג'יה סבהה
קטגוריה:קורבנות רצח בהודו
קטגוריה:אישים שגווייתם נשרפה
קטגוריה:הודים שנולדו ב-1949
קטגוריה:נפטרים ב-2006
קטגוריה:אישים שנכלאו במהלך מצב החירום בהודו
קטגוריה:שרי ממשלות אטאל ביהארי ואג'פאי
משטרת ביטחון הציבור (פורטוגל)

משטרת ביטחון הציבור (בפורטוגזית: Polícia de Segurança Pública) הוא גוף אכיפת החוק, ושמירת הסדר הציבורי של הרפובליקה של פורטוגל. ייעודה של משטרת ביטחון הציבור היא שמירה על הסדר הדמוקרטי, ביטחון הציבור וזכויות האזרח במדינה. משטרת ביטחון הציבור מתמקדת באכיפת החוק בערים, בעוד אכיפת החוק באזורים הכפריים בידי הז'נדרמריה ואילו חקירת פשעים חמורים היא בידי משטרת המשפט. בראש משטרת ביטחון הציבור עומד המנהל ארצי, הנתון למרותו של שר הפנים.

== גלריה ==
<gallery>
קובץ:Praça do Comércio (24009480737) (cropped).jpg|שוטרים פורטוגלים
קובץ:Polícia BIR.jpg|שוטרים מסיירים בליסבון
קובץ:Portuguese Police Audi R8.jpg|ניידת משטרה מסוג AUDI R8
קובץ:Portuguese Public Security Police Mercedes-Benz Sprinter in Madeira, 2015.jpg|ניידת משטרה מסוג מרצדס
</gallery>

== קישורים חיצוניים ==

* 

פורטוגל
קטגוריה:פורטוגל: צבא וביטחון